Не блытаць з XII інтэрнацыянальная брыгада імя Джузэпэ Гарыбальдзі.

**Гарыбальдзійскі батальён** (ісп.: Batallón Garibaldi, італ.: Battaglione Garibaldi, **Гарыбальдзійская брыгада** з красавіка 1937) — група італьянскіх, албанскіх і іспанскіх добраахвотнікаў, якія прымалі ўдзел у грамадзянскай вайне ў Іспаніі на баку Народнага фронту з кастрычніка 1936 па верасень 1938 года. Названы ў гонар Джузэпэ Гарыбальдзі, актыўнага дзеяча італьянскага руху Рысарджымента. Структурна быў адным з батальёнаў 12-й інтэрбрыгады.

Гісторыя
--------

Італьянскі батальён быў сфармаваны 27 кастрычніка 1936 года па пагадненні, падпісаным у Парыжы прадстаўнікамі італьянскіх рэспубліканцаў, сацыялістаў і камуністаў. Быў пад камандаваннем Рандольфа Паччыардзі, Арацыа Антоніа, Луіджы Лонга і Амедэа Азі. Арганізацыйна ўваходзіў у 12-ю інтэрбрыгаду, разам з батальёнамі Андрэ Марці і батальёнам Дзімітрава.

Байцы Гарыбальдзійскага батальёна падчас Гвадалахарской аперацыі аказваюць першую дапамогу параненаму.
Баявое хрышчэнне батальён атрымаў 13 лістапада 1936 года на ўзгорку Лос-Анджэлеса падчас абароны Мадрыда. Затым ён ваяваў у раёнах Мадрыдскага ўніверсітэта Камплутэнсэ, Пасуэла, Баадзілья-дэль-Монтэ, Мірабуэна, Махадаонда і ракі Харама. Падчас бітвы пры Хараме, Пачыардзі быў паранены і яго месца заняў Іліа Баранціні, які ўзначальваў батальён у Гвадалахарской аперацыі. Пазней у баях пры Уэска і Вільянуэва-дэль-Пардзільа Пачыардзі вярнуўся на пасаду камандзіра падраздзялення.

У канцы красавіка 1937 года, батальён быў ператвораны ў Гарыбальдзійскую брыгаду, афіцыйна сфармаваную 1 мая. У брыгаду ўвайшлі байцы з батальёна Дзімітрава, добраахвотнікі з іншых італьянскіх падраздзяленняў і навабранцы, якія прыбывалі ў Іспанію з іншых краін. Да жніўня 1937 года Гарыбальдзійская брыгада ўваходзіла ў 12-ю інтэрбрыгаду і складалася з чатырох батальёнаў. Да яе расфармавання 24 верасня 1938 года змянілася 5 камандзіраў брыгады. Акрамя паўночнай часткі Мадрыда і Арагона, брыгада адыграла вялікую ролю ў бітве на Эбра.

Адным з добраахвотнікаў, які ваяваў у брыгадзе быў Мехмет Шэху, будучы прэм’ер-міністр Албаніі.

Гл. таксама
-----------

* Італьянскі экспедыцыйны корпус
* Італія ў грамадзянскай вайне ў Іспаніі

Зноскі
------

1. ↑  Randolfo Pacciardi, *Il Battaglione Garibaldi. Volontari italiani nella Spagna Repubblicana*, La Lanterna, Roma, 1945, pp. 41-42
2. ↑  La Brigada Garibaldi (ісп.).  Istituto Storico Grossetano della Resistenza e dell' Età Contemporánea. Архівавана з першакрыніцы 29 кастрычніка 2012. Праверана 26 жніўня 2012.

Літаратура
----------

* Luigi Arbizzani, P. Mondini *Garibaldini in Spagna e nella Resistenza bolognese*, Quaderni de «La Lotta», 1966
* Sandro Attanasio, *Gli italiani e la guerra di Spagna*, Mursia
* Giacomo Calandrone, *La Spagna brucia: cronache garibaldine*, Roma, Editori Riuniti
* Giulia Canali, *L’antifascismo italiano e la guerra civile spagnola*, Manni
* Aldo Garosci, *Gli intellettuali e la guerra di Spagna* , Milano, Einaudi, 1959
* Aldo Garosci, Umberto Marzocchi, Carlo Rosselli, *Giustizia e libertà nella lotta antifascista e nella storia d’Italia*, La Nuova Italia, 1978
* Luigi Longo, *Le brigate internazionali in Spagna*, Roma, Editori Riuniti, 1956
* Randolfo Pacciardi, *Il battaglione Garibaldi*, Lugano 1938.
* Giovanni Pesce, *Senza tregua*, Milano, Feltrinelli, 1973
* Carlo Rosselli, *Oggi in Spagna domani in Italia*, Milano, Einaudi, 1967


|  |  |
| --- | --- |
| ⚙️   Нарматыўны кантроль | BNE: XX260859 · BNF: 124069393 · LCCN: n98036709 · SUDOC: 033176388 · VIAF: 212965111 |